**ΚΕΦΑΛΑΙΟ 4**

**Διαδικασία που ακολουθήθηκε**

Αναφέρεται στην περιγραφή των ενεργειών που έκανες και σε οδήγησαν στην κατασκευή του ομοιώματος, πρόκειται για ένα Ημερολόγιο εργασιών.

Είναι ο «οδικός χάρτης», το σχέδιο δράσης, στο οποίο περιγράφονται οι πράξεις που απαιτούνται να γίνουν για να δημιουργηθεί η κατασκευή.

Ξεκινάς από τα κριτήρια που έλαβες υπόψη στην επιλογή της Τεχνολογικής Ενότητας, καθώς και στο αντικείμενο που επέλεξες να κατασκευάσεις και να μελετήσεις. Αναφέρεις τον λόγο της επιλογής των υλικών ή του υλικού που επέλεξες να χρησιμοποιήσεις.

Συνεχίζεις με την διαδικασία της κατασκευής του ομοιώματος. Δίνεις τις οδηγίες, την σειρά των ενεργειών που ακολούθησες και σε οδήγησαν στην ολοκλήρωση της κατασκευής, με τρόπο που διαβάζοντάς τες κάποιος να τον διευκολύνεις να το κατασκευάσει και αυτός.

Αναφέρεις ακόμα και τις δυσκολίες που συνάντησες και τον τρόπο που τις έλυσες.

Η διαδικασία που ακολούθησες πρέπει να γραφτεί με συντομία και σαφήνεια, χωρίς «φλυαρίες».